ຜູ້​ຊາຍ​ ຊາວ​ອິນ​ເດຍ 4 ຄົນ ​ຈະ​ຖືກ ຕັດສິນ​ໂທ​ດ ​ໃນ​ວັນ​ສຸກ ​ຈະ​ມານີ້ (ສະໄລດ໌)
ຜູ້​ພິພາກສາ​ Yogesh Khanna ​ໄດ້ຮັບ​ຟັງ​ ການ​ໂຕ້​ແຍ້​ງ ກ່ຽວ​ກັບ​ການ​ຕັດສິນ​ໂທດ ຊຶ່ງ​ທາງ​ໄອ​ຍະ​ການ ​ໄດ້​ຮຽກຮ້ອງ​ ໃຫ້​ລົງ​ໂທດ ປະຫານ​ຊີວິດ.
ຜູ້ພິພາກສາຄົນນຶ່ງຂອງອິນເດຍ ກ່າວວ່າ ຜູ້ຊາຍຊາວອິນເດຍ 4 ຄົນ ທີ່ພົບເຫັນວ່າມີຄວາມຜິດ ຖານທໍາຮ້າຍຮ່າງກາຍເຖິງຂັ້ນ ເສຍຊີວິດ ແລະຂົ່ມຂືນສໍາເລົາໝູ່ ຕໍ່ຍິງສາວ ໃນເດືອນທັນວາປີ ກາຍນີ້ ຈະຖືກຕັດສິນລົງໂທດໃນວັນສຸກຈະມານີ້ ຜູ້ພິພາກສາ Yogesh Khanna ໄດ້ຮັບຟັງການໂຕ້ແຍ້ງກ່ຽວກັບ ການຕັດສິນໂທດໃນວັນພຸດມື້ ນີ້ ຊຶ່ງທາງໄອຍະການໄດ້ຮຽກຮ້ອງ ໃຫ້ລົງໂທດປະຫານຊີວິດ ໃນວັນອັງຄານວານນີ້ ທ່ານ Khanna ໄດ້ພົບເຫັນວ່າ ຊາຍທັງ 4 ຄົນນັ້ນ ໄດ້ມີຄວາມຜິດ ທັງ ໝົດ 11 ກະໂທງ ຮວມທັງການຂົ່ມຂືນສໍາເລົາໝູ່ ແລະຄາດຕະກຳ ຫຼັງຈາກທີ່ໄດ້ທໍາ ການຂົ່ມ ຂືນສໍາເລົາແລະທຸບຕີ ນາງສາວອາຍຸ 23 ປີ ນັ້ນ ດ້ວຍໄມ້ຄ້ອນເຫຼັກ ຢູ່ເທິງລົດເມ ໃນເດືອນທັນວາປີກາຍນີ້ ໝູ່ຜູ້ຊາຍຂອງນາງສາວຄົນດັ່ງກ່າວກໍໄດ້ຖືກທຸບຕີ ກ່ອນທີ່ ທັງສອງຄົນ ຈະຖືກໂຍນອອກໄປນອກລົດເມ ຍິງສາວດັ່ງກ່າວນັ້ນ ໄດ້ເສຍຊີວິດຍ້ອນ ທົນຕໍ່ພິດບາດແຜຂອງນາງບໍ່ ໄດ້ ທີ່ໂຮງພະຍາບານສິງກະໂປ 2 ອາທິດຫຼັງຈາກນາງ ໄດ້ຖືກໂຈມຕີ ພວກປະທ້ວງໄດ້ພາກັນໄປເຕົ້າໂຮມກັນຢູ່ຂ້າງນອກສານໃນອາທິດນີ້ ຮຽກຮ້ອງໃຫ້ ທຳການລົງໂທດປະຫານຊີວິດ ແລະກໍໄດ້ມີການຕົບຕີກັນຢ່າງຊຸນລະມຸນເກີດຂຶ້ນ ຫຼັງຈາກທີ່ໄດ້ມີການຕັດ ສິນວ່າພວກກ່ຽວມີຄວາມຜິດ ໃນວັນອັງຄານວານນີ້ ພວກຈຳເລີຍກຳລັງຊອກຫາຊ່ອງທາງເພື່ອໃຫ້ມີການຜ່ອນຜັນໂທດຈາກປະຫານຊີວິດ ມາເປັນຈໍາຄຸກຕະຫຼອດຊີວິດ ໂດຍໃຫ້ຂໍ້ສັງເກດວ່າ ກົດໝາຍຂອງອິນເດຍສັ່ງໃຫ້ ປະຫານຊີວິດ ຈະມີຂຶ້ນສະເພາະໃນກໍລະນີພິເສດໆເທົ່ານັ້ນ